## Zaključci

### NN 18/1992 (31.3.1992.), Zaključci

# SABOR REPUBLIKE HRVATSKE

Sabor Republike Hrvatske na zajedničkoj sjednici svih vijeća Sabora
dana 27. ožujka 1992. godine, donio je slijedeće

## ZAKLJUČKE

1. Prihvaća se Izvješće predsjednika Vlade Republike Hrvatske o radu
Vlade Republike Hrvatske u 1991. godini. Sabor ujedno odaje priznanje Vladi
Republike Hrvatske sto je u teškim uvjetima, kakvi su vladali u 1991.,
uspjela organizirati obranu zemlje, zbrinuti prognanike i izbjeglice, osigurati
funkcioniranje pravne države, i, premda uz velike poteškoće, spriječiti
veći pad proizvodnje i održati redovno snabdijevanje stanovnistva. Osobito
su značajni bili napori Vlade usmjereni na tumačenje političkih stavova
i afirmaciju Republike Hrvatske u inozemstvu sto je dovelo do njenog međunarodnog
priznanja.

2. Sabor Republike Hrvatske potvrduje svoj Zaključak br. 5. od 4. prosinca
1991. i podržava dolazak mirovnih snaga Ujedinjenih naroda (UNPROFOR) u
skladu s planom C. Vancea i Rezolucijama Vijeća sigurnosti. Istodobno zahtijeva
od svih djelatnika državne vlasti da u okviru svojih ovlastenja uspostave
suradnju i pruže svu potrebitu pomoć pripadnicima UNPROFOR-a.

3. Sabor Republike Hrvatske obvezuje Vladu da u pregovorima s predstavnicima
UNPROFOR-a stiti interese Republike Hrvatske u pogledu njenog suvereniteta,
sigurnog i brzog povratka prognanika i izbjeglica u njihove domove i osiguranja
državnih granica. Potrebno je ostvariti sto bržu normalizaciju stanja u
kriznim područjima, a time i uvjete za odlazak jedinica i pripadnika UNPROFOR-a.

4. Sabor Republike Hrvatske obvezuje Vladu da ga redovito izvjestava
o aranžmanu između zapovjednistva UNPROFOR-a i hrvatskih vlasti o statusu
i razmjestaju pripadnika i jedinica UNPROFOR-a na području Republike Hrvatske.

5. Sabor Republike Hrvatske podržava teritorijalni integritet Bosne
i Hercegovine i demokratski izraženu volju njenih građana na referendumu
29. veljače i 1. ožujka 1992. da se Bosna i Hercegovina konstituira kao
samostalna i suverena država i da kao takva bude međunarodno priznata.
Podržava se, također, nastojanje da se unutrašnji odnosi u Bosni i Hercegovini
urede na miran način putem pregovora triju suverenih nacionalnih zajednica,
a u okviru Mirovne konferencije u Bruxellesu.

6. Podržavajući zaključak Odbora za vanjsku politiku od 26. ožujka 1992.,
Sabor Republike Hrvatske poziva Vladu, odnosno predsjednika Republike da
sto prije prizna Bosnu i Hercegovinu kao samostalnu i suverenu državu i
na taj način pridonese sto bržem razrješenju sadašnje krizne situacije
u toj republici.

7. Sabor Republike Hrvatske utvrđuje da je zbrinjavanje prognanika i
izbjeglica, te stvaranje uvjeta za njihov siguran povratak u domove iz
kojih su prognani, prioritetan zadatak svih organa vlasti Republike Hrvatske.
Obvezuje se Vlada Republike Hrvatske da izradi cjelovit Program za povratak
prognanika i obnovu njihovih kuća i imanja, kao i da predloži donošenje
zakona o financiranju obnove, te da osigura uvjete kako bi se paralelno
s razmjestajem pripadnika jedinica UNPROFOR-a. na područjima na kojima
će biti stacionirane omogučilo oživljavanje proizvodnje.

8. Sabor Republike Hrvatske utvrđuje da se proces pretvorbe drustvenog
vlasnistva s obzirom na dosadašnje rezultate i dinamiku ne odvija prema
očekivanjima, te da ima nagovjestaja kako zbog zastoja u pretvorbi i nedovoljne
kontrole dolazi do raznih oblika zloupotreba. Sabor obvezuje Vladu, a napose
Agenciju za restrukturiranje i razvoj da sa većom pažnjom prati proces
pretvorbe i da istodobno pripremi sve potrebne zakonske i druge propise
koji će nakon 30. lipnja 1992. omogućiti efikasno gospodarenje imovinom
nad kojom do toga roka nije izvršena pretvorba. Zbog izuzetne važnosti
ovoga pitanja Sabor Republike Hrvatske osniva Komisiju za praćenje pretvorbe
drustvene imovine i zadužuje je da o svom radu redovito izvjestava Sabor.
Članovi Komisije su sljedeći zastupnici: Mato Arlović, Antun Cerin, Darko
Hrastovac, Ivan Hren, Velimir Ivanko, Ivan Juroš, Anton Katunar, Ivan Kolak,
Stanko Kovač, Ivan Matija, Miloš Petrović, Vladimir Veselica i Miljenko
Žagar. Mandat ove Komisije traje godinu dana od dana osnivanja.

9. Sabor Republike Hrvatske još jednom izražava veliku zahvalnost svim
onim nebrojenim znanim i neznanim pojedincima, ustanovama i organizacijama,
a napose hrvatskim iseljenicima na nesebičnoj humanitarnoj i drugoj pomoći
koju pružaju Hrvatskoj. Ta je pomoć omogućila da Hrvatska ne samo lakše
prebrodi ekonomske i socijalne poteškoće s kojima je suočena, nego i da
u vrijeme otvorene i barbarske agresije na Republiku Hrvatsku bude obrambeno
sposobnija.

Klasa: 022-03/92-02/01

Zagreb, 27. ožujka 1992.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Ostalo, NN 18/1992-402